open-index/open-wikipedia-markdown huggingface dataset:
Gudmund Laurinpoika

**Gudmund Laurinpoika** (ruots. Gudmund Larsson, k. 1537) oli 1500-luvulla elänyt hauholainen rälssimies ja kihlakunnantuomari. Gudmundin isä oli porvoolainen rälssimies Lasse kauppias. Gudmund oli naimisissa Hyvikkälän isännän Arvid Olavinpojan (k. 1495) tyttären Malinin kanssa. Ensimmäisen kerran Gudmund mainitaan lähteissä vuonna 1507 Viipurin linnanpäällikön palvelijana. Samana vuonna valtionhoitaja Svante Niilonpoika nimitti hänet Hollolan kihlakunnanvoudiksi.

## Konflikti Hauhon kirkolla

Gudmund osallistui isänsä Lassen kanssa välienselvittelyyn Hämeen linnan entisen voudin Henrik Stenssonin kanssa joskus vuosien 1505 ja 1511 välillä. Henrikiltä on säilynyt valituskirje, jonka mukaan Henrik oli lampuotinsa luona Hauhon (tai Tuuloksen) kirkolla Annan päivän aattona. Henrik oli rukoilemassa kirkkomaalla seuranaan vain keihästä kantanut renki. Heidän lisäkseen kirkolla oli vain vanha saksalainen palkkasoturi Jacob Lothernikht, joka oli matkalla Pyhän Jaakon kirkolle Renkoon.

Henrikin ollessa astumassa ulos kirkosta paikalle saapui reellä Gudmundin isä Lasse kauppias palvelijansa kanssa aseet kädessään. Hyökkääjät yrittivät ampua entistä voutia varsijousella, mutta Henrik tarttui palvelijansa keihääseen ja iski sen tylpällä päällä Lassea selkään, minkä seurauksena Lasse pakeni paikalta. Hyökkäyksen taustalla oli riita siemenviljasta, jonka Henrik oli voutina ollessaan lainannut Lassen lampuodille, ja jonka Henrikin palvelija oli väkisin käynyt hakemassa takaisin.

Seuraavana päivänä Henrik oli taas Hauhon kirkossa viettämässä messua. Sinä päivänä Gudmund ja hänen isänsä Lasse tulivat kirkolle, kumpikin täyteen haarniskaan pukeutuneena. Miehet hyökkäsivät kirkkoon, mutta Henrik oli jo ehtinyt lähteä pappilaan. Lasse ja hänen poikansa pieksivät hänen sijaansa kirkkomaalla olleen Henrikin palvelijan ja veivät hänen hilparinsa. Tapauksen jälkeen Lasse lähti Viipuriin valittamaan linnanherra Erik Turessonille Henrikin varastaneen hänen viljaansa ja hyökänneen hänen kimppuunsa kirkkotiellä.

## Lähteet
*
Unix-putki

**Unix-putki** (myös *anonyymi putki* tai *komentoriviputki*) on komentoriviohjelmille suunniteltu prosessien välinen kommunikaatiotapa välittää yhden ohjelman palaute toisen ohjelman syötteeksi. Putkitus on esimerkki Unix-käyttöjärjestelmän työkaluohjelmien filosofiasta ja vaikutti sen muodostumiseen.
Ominaisuuden lisäämistä käyttöjärjestelmään ajoi Douglas McIlroy vuonna 1973. Ken Thompson toteutti ominaisuuden yhdessä illassa.

Vastaava toiminnallisuus on toteutettu myös lukuisissa muissa käyttöjärjestelmissä.

## Komentorivikäsittely
Periaate kutsuttaessa kolmea ohjelmaa komentorivillä:

```
$ ohjelma1 | ohjelma2 | ohjelma3
```


Putkitukseen liittyvät käsitteet *standardi syöte* (stdin), *standardi tuloste* (stdout) ja *standardi virhe* (stderr) datavirrat. Virheet voidaan palauttaa käyttäjän näytölle suoraan.

Esimerkki käyttötapauksesta:

```
$ ls -l | grep key | less
```


Esimerkissä *ls*-ohjelman antamasta hakemistolistauksesta etsitään rivit, joilla on sana *key* ja lopulta tuloste annetaan sivuttavalle ohjelmalle *less*.

## Ohjelmallisesti
Ohjelmissa putkia voidaan käsitellä `pipe()` järjestelmäkutsun avulla.

Käsittelevälle ohjelmalle putki näkyy luettavana tai kirjoitettavana tiedostokahvana (), joista edeltävän ohjelman tulostetta voidaan lukea (stdin) ja seuraavalle kirjoittaa (stdout) normaaleilla `read()` ja `write()` funktioilla.

## Katso myös
* Nimetty putki

## Lähteet
* 
### Viitteet

## Aiheesta muualla
* The Open Group Base Specifications
Janne Kurki

**Janne Kurki** on suomalainen, 1990-luvulla menestynyt judoka. Hän edusti Suomea vuoden 1995 MM-kilpailuissa, joissa hän karsiutui toisella kierroksella. Hän voitti Pohjoismaiden mestaruuden alle 65 kilogramman sarjassa vuonna 1992. Finnish Openissa hän sijoittui alle 60 kilogramman sarjassa kolmanneksi vuonna 1999 ja toiseksi vuonna 2000. SM-kilpailuissa Kurki saavutti kolme hopeaa ja viisi pronssia vuosina 1992–2000. Seuratasolla hän edusti Chikaraa.

Urheilu-uransa jälkeen Kurki on työskennellyt lastenpsykiatrina ja psykoterapeuttina. Hän on myös väitellyt tohtoriksi estetiikasta.

## SM-mitalit judossa

* Hopeaa 1992 (65 kg), 1994 (60 kg), 1998 (66 kg)
* Pronssia 1995 ja 2000 (60 kg), 1996 ja 1997 (65 kg), 1999 (66 kg)

## Lähteet
Salisyylialdehydi

**Salisyylialdehydi** eli **o-hydroksibentsaldehydi** tai **2-hydroksibentsaldehydi** (C7H6O2) on aromaattisiin aldehydeihin kuuluva orgaaninen yhdiste. Yhdistettä voidaan käyttää hajusteissa ja muiden orgaanisten yhdisteiden synteeseissä. Salisyylialdehydi on m- ja p-hydroksibentsaldehydien isomeeri.

## Ominaisuudet
Huoneenlämpötilassa salisyylialdehydi on väritöntä nestettä. Yhdisteellä on karvasmantelinkaltainen pistävä tuoksu. Yhdisteen sulamispiste on matala verrattuna sen isomeereihin ja tämä johtuu molekyylinsisäisten vetysidosten muodostumisesta hydroksyyliryhmän ja karbonyyliryhmän välille. Salisyylialdehydi liukenee erittäin niukasti veteen ja hyvin muun muassa etanoliin, asetoniin ja dietyylieetteriin. Luonnossa salisyylialdehydiä esiintyy muun muassa pensasangervoissa, tuomessa, kahvissa, teessä ja viinirypäleissä. Salisyylialdehydin reaktiot ovat tyypillisiä fenoleille ja aldehydeille. Se voidaan esimerkiksi hapettaa salisyylihapoksi ja pelkistää salisyylialkoholiksi.

## Valmistus ja käyttö
Salisyylialdehydiä voidaan valmistaa usealla tavalla. Käytettyjä tapoja ovat muun muassa fenolin ja formaldehydin välisen reaktiotuotteen, salisyylialkoholin, hapetus, fenolin ja kloroformin välinen Reimer–Tiemann-reaktio tai o-kresolin hapetus. Tuote puhdistetaan tislaamalla. Salisyylialdehydiä voidaan käyttää ainesosana hajusteissa. Siitä myös valmistetaan useita kemikaaleja esimerkiksi kumariinia, pyrokatekolia, metalleja kelatoivia yhdisteitä, lääkeaineita, maatalouskemikaaleja ja väriaineita.
:

## Lähteet
Henry Smeathman

**Henry Smeathman** (1742–1786) oli englantilainen luonnontieteilijä, joka tunnetaan parhaiten työstään entomologian saralla ja Sierra Leonen siirtokunnan kanssa. 

Vuonna 1771 kveekarilääkäri John Fothergill ja kaksi muuta Royal Societyn jäsentä, sir Joseph Banks sekä Marmaduke Tunstall, rahoittivat Smeathmanin tutkimusmatkan Sierra Leoneen, jossa hän tutki sen luonnonhistoriaa, erityisesti sen hyönteisiä. 

## Lähteet
Newport-luokka

**Newport-luokka** oli Yhdysvaltain laivaston kahdenkymmenen 1960-luvulla valmistetun aluksen muodostama Maihinnousualusluokka (), joista kaksitoista myytiin muille laivastoille.

## Alukset

## Lähteet
*

### Viitteet

## Aiheesta muualla
Toni Kostian

**Toni Kostian** on helsinkiläinen keittiömestari. Hän voitti Vuoden Kokki kilpailun vuonna 2016. Kostianin kilpailu-ura on monipuolinen. Hän on toiminut mm. vuosina 2011-2012 Suomen kokkimaajoukkueen kylmänkeittiön kapteenina. Ruotsalainen Restaurant Världen -lehti palkitsi hänet Chef of Chefs -tittelillä vuonna 2017.

Kostianin perusti vuonna 2015 ravintola Grönin yhdessä keittiömestari Lauri Kähkösen kanssa. Suomen Gastronomien Seura valitsi helsinkiläisen ravintola Grönin Vuoden ravintolaksi 2017. Kauppalehden Optio-lehti valitsi Grönin Suomen parhaaksi ravintolaksi vuonna 2017. Pohjoismainen White Guide 2018 -ravintolaopas&nbsp;nosti ravintola Grönin Suomen neljänneksi parhaaksi ravintolaksi. Vuonna 2018 ravintola Grön sai ensimmäisen Michelin-tähden. Aikaisemmin Kostian on työskennellyt mm. ravintola Kaskiksessa sekä Michelin-tähden saavuttaneissa ravintoloissa kuten ravintola Luomossa ja G.W. Sundmansilla.

## Lähteet

## Aiheesta muualla
*Vuoden kokki 2016 Toni Kostian, Ravintola Grön - Strive for the Perfect Kitchen (youtube.com)
Judon maailmanmestaruuskilpailut 2017

**Judon maailmanmestaruuskilpailut 2017** käytiin Budapest Sports Arenalla Budapestissa, Unkarissa 28. elokuuta – 3. syyskuuta 2017. Kilpailujen ohjelmassa oli seitsemän painoluokkaa miehille ja naisille sekä sekajoukkuekilpailu.

## Mitalistit
Lähde: Judoinside
### Miehet

#### Naiset

### Sekajoukkuekilpailu

## Lähteet
Markus Lehti

**Markus Lehti** (s. 21. joulukuuta 1984 Forssa, Suomi) on suomalainen uransa päättänyt  jääkiekkomaalivahti. Lehti pelasi valtaosan urastaan II-divisioonassa Kiekko-67ssä ja torjui siellä 72 ottelua.

## Aiheesta muualla
B-Bomb

**Lee Min-Hyuk** (, s. 14. joulukuuta 1990 Soul Etelä-Korea), paremmin tunnettuna artistinimellä **B-Bomb** (), on eteläkorealainen laulaja, jonka levy-yhtiö on Seven Seasons. Hän on solisti ja tanssija Block B-yhtyeessä. Hän on myös jäsen Block B:n sub-unitissa, Bastarzissa P.O:n ja U-Kwonin kanssa.

Hänen artistinimi "B-Bomb" tarkoittaa harvinaista, uniikkia ja merkillistä. Hänen erikoisuutensa tanssissa ovat pop ja hip hop.

## Biografia
Lee Min-hyuk syntyi Soulissa, Etelä-Koreassa. Hän valmistui Dongil lukiosta, ja opiskeli Induk yliopistossa lähetystoimintoa.

Hän myös osallistui "Battle of Shinhwa" TV-ohjelmaan. Hänet oli ennen koulutettu olemaan yksi Infiniten jäsenistä.

## Ura
B-Bomb debytoi Block B:n kanssa 11. huhtikuuta 2011. Neljä vuotta myöhemmin ilmoitettiin, että B-Bomb osallistuisi Block B:n ensimmäiseen sub-unittiin, Bastarziin jäsenien P.O:n ja U-Kwonin kanssa. Ryhmän ensimmäinen albumi julkaistiin 13. huhtikuuta 2015, ja toinen albumi 31. lokakuuta 2016. Siinä välissä B-Bomb ja U-Kwon nauhoittivat biisin "Bingle Bingle" Block B albumiin Blooming Period, joka julkaistiin 11. huhtikuuta 2016.

20. syyskuuta 2017, Block B Project-1 julkaistiin Japanissa. Albumissa oli viisi Block B jäsentä ja heidän biisejään useiden eri Japanilaisten artistien kanssa. B-Bombin biisi tässä albumissa oli "Paradise" ft. KEN THE 390.

17. lokakuuta 2017, Seven Seasons ilmoitti, että Block B julkaisisi heidän kuudennen mini-albumin 7. marraskuuta. Albumi, nimeltä Montage sisälsi biisin "Give & Take", jonka B-Bomb lauloi ja sävelsi itse.

## Lähteet
* http://people.search.naver.com/search.naver?where=nexearch&query=%EB%B9%84%EB%B2%94&sm=ppl_cts&ie=utf8&key=PeopleService&os=217529
* https://www.allkpop.com/article/2015/04/block-b-reveal-new-subunit-bastarz-first-member-po

## Aiheesta muualla
* Instagram
* Twitter
* Facebook
Galicia-luokka

**Galicia-luokka** on Espanjan laivaston kahden maihinnousualuksen muodostama alusluokka.

## Suunnittelu
Luokan suunnittelu oli Espanjan ja Alankomaiden yhteisprojekti, jonka tehtävänä oli tuottaa kummankin maan laivastojen tarpeisiin soveltuva maihinnousualus. Suunnittelutyön tuloksena luotiin niin sanottu Enforcer-suunnitelma, jonka pohjalta luotiin Galicia- ja Rotterdam-luokat.

Alukset on varustettu suurella helikoptereiden laskeutumisalustalla, 885 neliömetrin telakkakannella sekä 1&nbsp;000 neliömetrin kannella, jolla voidaan kuljettaa jopa 33 panssarivaunua.

## Alukset

## Lähteet
Mattias Åhman

**Mattias Åhman** (s. 1992, Pensala) on suomalainen kokki. Hän voitti Vuoden kokki -kilpailun vuonna 2017. Hän on myös Suomen kokkimaajoukkueen jäsen. 

Pensalan kylästä Vaasan läheltä lähtöisin oleva oleva Åhman on työskennellyt muun muassa Michael Björklundin Ravintola Smakbyssä Ahvenanmaalla ja Ruotsin Göteborgin huippuravintoloissa (SK Mat & Människor - joka sai Michelin-tähden jo 9 kuukautta perustamisensa jälkeen, ja Bhoga Restaurang). Vuonna 2015 Åhman sijoittui kolmanneksi Ruotsin nuorten kokkien kilpailussa. Vuonna 2018 Mattias sijoittui toiseksi Nordic Chef of the Year -kilpailussa. Åhmanilla on oma yritys Mattis Mat Ab ja hän asuu Helsingissä.

## Lähteet

## Aiheesta muualla
*About me - Mattias Åhmanin kotisivut  (mattiasahman.com)
Ismo Sipeläinen

**Ismo Sipeläinen** (s. 17. syyskuuta 1990 Sammatti) on suomalainen, Sammatista kotoisin oleva keittiömestari, joka työskentelee ravintola Finnjävelissä Helsingissä. Hän edustaa Suomea kokkien maailmanmestaruuskilpailuina pidetyssä Bocuse d’Or -kilpailussa kaudella 2018–2019. Karsintakisana toimiva Euroopan osakilpailu käytiin toukokuussa 2018 Italian Torinossa, josta kymmenen parasta pääsi tammikuussa 2019 Ranskan Lyonissa pidettyyn finaaliin. Sipeläinen sijoittui kilpailussa neljänneksi. 

Sipeläisen kilpailutausta on vahva. Hän toimi Matti Jämsénin avustajana Bocuse d´Or -kilpailussa vuosina 2010–2011. Vuonna 2013 Sipeläinen voitti Nordic Junior Chef -kilpailun. Vuonna 2015 tuli vihdoin neljännellä osallistumiskerralla Vuoden kokki -kilpailun voitto.  Vuonna 2016 hän ylsi toiseksi kokkien pohjoismaisissa mestaruuskilpailuissa. 

Aikaisemmin Sipeläinen on työskennellyt Michelin-tähden saavuttaneissa ravintoloissa kuten ravintola G.W. Sundmansilla ja ravintola Olossa.

## Lähteet

## Aiheesta muualla
Yle Ruokapuhetta: Kilpailut ovat kokkien koko elämä - ja kovaa urheilua, vieraana Sipeläinen ja Samuil Angelov
Heikki Lajunen

**Heikki Paavo Olavi Lajunen** (6. tammikuuta 1952 Helsinki – 14. lokakuuta 2017 Sipoo) oli suomalainen muusikko. Lajunen teki muutamia omia äänilevyjä ja lauloi Elonkorjuussa vuodesta 1971, perustamiskokoonpanossa laulaneen Timo "Timi" Hannukaisen jälkeen.

Lajunen paitsi lauloi, teki Elonkorjuulle myös sävellyksiä ja varsinkin sanoituksia. Lajunen oli mukana myös yhtyeen 40-vuotisjuhlakonsertissa vuoden 2009 lopulla Porissa. Hän sanoitti Elonkorjuun *[[Harvest Time]]n* vaikka sellaisia virheellisiä tietoja on esitetty että sanoittaja olisi Eero Saarinen.

Lajusen poika on Severi Lajunen.

## Diskografia
* *Hiljaa totta, * 2014 omakustanne
**Jalanjälkiä*, 1995 omakustanne

Kokoelmissa:
* *Jee jee jee: Suomi-rockin arkistoaarteita*. Siboney, 1998.
* *Hyllyjen välissä hiljaa: kirjastolauluja*. Suomen Kirjastoseura, 1993

## Lähteet

## Aiheesta muualla
* Auvo Laaksonen: Elonkorjuun unelmapaketti. Blues-finland.com 20.4.2010
Markus Efesolainen

Pyhä **Markus Efesolainen**, syntyjään **Markus Eugenikos** (, n. 1392 – 23. kesäkuuta 1444) oli Efesoksen metropoliitta ja bysanttilainen teologi. Markus tunnetaan ainoana ortodoksena piispana, joka ei allekirjoittanut Ferrara-Firenzen unionikokouksen päätöspöytäkirjaa. Hän vastusti eläessään latinalaista teologiaa ja hänet on kanonisoitu ortodoksisessa kirkossa pyhäksi. Hänet tunnetaan *uskon pylväänä* Gregorios Palamaan ja Fotios Suuren ohella.

## Aiheesta muualla
* Pyhä tunnustajapiispa Markus Efesolainen
Adriana Jelinkova

**Adriana Jelinkova** (s. 10. huhtikuuta 1995 Brno, Tšekki) on alankomaalainen alppihiihtäjä.

Jelinkova saavutti superalppiyhdistetyn pronssia nuorten talviolympialaisissa Innsbruckissa 2012. Schladmingin MM-kilpailuissa 2013 hän oli suurpujottelussa 40:s, Sankt Moritzin MM-kilpailuissa 2017 pujottelussa 30:s ja suurpujottelussa 36:s. Åren MM-kilpailuissa 2019 hän sijoittui pujottelussa 19:nneksi ja suurpujottelussa 33:nneksi.

Alppihiihdon maailmancupissa hän kilpaili ensimmäisen kerran Courchevelissä joulukuussa 2012. Maailmancupin pisteille hän laski ensimmäisen kerran Killingtonin suurpujottelussa marraskuussa 2017 oltuaan 25:s. Kymmenen parhaan joukkoon hän sijoittui ensimmäisen kerran oltuaan kymmenes Lech/Zürsin parisuurpujottelussa marraskuussa 2020.

## Lähteet
Musta uni

**Musta uni** () on vuonna 1911 valmistunut tanskalainen mykkäelokuva. Urban Gadin ohjaaman melodraaman pääosia esittävät Asta Nielsen ja Valdemar Psilander.

## Juoni
Sirkustanssija Stella on rakastunut kreivi Waldbergiin. Häntä tavoittelee myös kultaseppä Hirsch, joka voittaa Waldbergilta valtavan summan korttipelissä. Epätoivoinen Waldberg suunnittelee itsemurhaa, mutta Stella estää hänen aikeensa. Stella lähtee tapaamaan Hirschiä ja varastaa tältä helminauhan, jonka avulla Waldberg voisi maksaa velkansa. Hirsch huomaa varkauden ja alkaa kiristää Stellaa, joka joutuu suostumaan yölliseen tapaamiseen kultasepän luona. Waldberg saa tietää asiasta ja mustasukkaisuuden puuskassa hän tappaa rakastamansa naisen. Ennen kuolemaansa Stella paljastaa hänelle syyn tapaamiseen Hirschin kanssa.

## Näyttelijät

## Tuotanto ja vastaanotto
Aarhusilaisen Fotoraman tuottama *Musta uni* oli vuonna 1910 valmistuneen *[[Kuilu (vuoden 1910 elokuva)|Kuilun]]* jälkeen toinen elokuva, jonka Asta Nielsen ja ohjaaja Urban Gad tekivät kotimaassaan Tanskassa. Nordisk Filmille tehdyn *[[Palavat intohimot]]* (*Balletdanserinden*, 1911) -elokuvan jälkeen he siirtyivät pysyvästi Saksaan. Kahden jälkimmäisen elokuvan miespääosissa nähdään toinen aikansa nouseva tähti Valdemar Psilander, joka työskenteli lyhyen aikaa Fotoramalla ilmeisesti huhti-toukokuussa 1911.

Elokuva edustaa lajityypiltään aikanaan suosittua ”eroottista melodraamaa”. Sen tekee kiinnostavaksi lähinnä Nielsenin näyttelijänsuoritus, joka ensimmäistä kertaa nähdään myös lähikuvissa. Psilanderin esiintyminen on sen sijaan yllättävän jäykkää. Teknisesti *Musta uni* ei ole kovinkaan onnistunut, sillä monet kohtaukset ovat epätarkkoja ja huonosti valaistuja. Syynä tähän ovat tekijöiden kokemattomuus ja Fotoraman heikot työskentelyolosuhteet.

*Mustaa unta* esitettiin marras-joulukuussa 1911 helsinkiläisessä Maxim-teatterissa, joka oli maksanut siitä 5&nbsp;500 markkaa. Lehti-ilmoitusten mukaan lapsilta kielletty elokuva oli suuri yleisömenestys. *[[Fyren]]in* arvostelijan mielestä realistinen ja koskettava tarina oli ”todellista taidetta”, joka pitää katsojan jännityksessä alusta loppuun saakka. *[[Tuulispää]]n* mukaan ”esitys on siksi taiteellista että tuskin huomaakaan että taiteilijat ovat mykkiä, varsinkin kun kappaleeseen sovitettu soitto täydentää tunnelmaa”. *[[Hufvudstadsbladet]]* kiitti erityisesti Asta Nielsenin ”rauhallista ja henkevää esitystapaa”, jota verrattiin ranskalaisten elokuvadraamojen ”hermostuneeseen ja kiihkeään” näyttelemiseen. Suomessa elokuvan pituudeksi ilmoitettiin 1300 metriä.

## DVD-julkaisu
Asta Nielsenin neljä tanskalaiselokuvaa, *[[Kuilu (vuoden 1910 elokuva)|Kuilu]]* (*Afgrunden*, 1910), *Musta uni*, *Palavat intohimot* ja *[[Valoa kohti (vuoden 1919 elokuva)|Valoa kohti]]* (*Mod lyset*, 1919) on julkaistu DVD:llä vuonna 2005. Elokuvat on varustettu Ronen Thalmayn säestyksellä ja englanninkielisellä tekstityksellä.

## Lähteet

## Aiheesta muualla
*
Fondachelli-Fantina

**Fondachelli-Fantina** on kunta Messinan metropolikaupungissa Sisilian saarella Italiassa. Vuoden 2025 alussa siellä oli 1&nbsp;078 asukasta.

## Lähteet
Väärän vänkyrä talo (vuoden 2017 elokuva)

**Väärän vänkyrä talo** (*Crooked House*) on jännityselokuva, jonka on ohjannut Gilles Paquet-Brenner. Käsikirjoitus pohjautuu Agatha Christien romaaniin *[[Väärän vänkyrä talo]]* (2017).

Siinä selvitellään murhatun isoisän kohtaloa, kunnes Scotland Yard puuttuu peliin. Elokuvauutisten kriitikko Niko Jutila tyrmää sekä ohjaajan että elokuvan, joka on tehty kuin BBC:n epookkielokuvat, eikä näyttelijöissäkään ole hänen mielestään kehumista.

## Lähteet

## Aiheesta muualla
Väärän vänkyrä talo

**Väärän vänkyrä talo** on Agatha Christien vuonna 1949 ilmestynyt rikosromaani. Kirja on julkaistu suomenkielisenä Juhani Jaskarin kääntämänä ja WSOY:n kustantamana vuonna 1977.

## Vastaanotto
Arvostelevan Kirjaluettelon Kerttu Manninen totesi vuonna 1978, että *Väärän vänkyrä talo* noudattaa liian paljon Christien teoksista tuttua kaavamaisuutta. Hän arvosti kuitenkin sitä, että ratkaisu oli "lukijan saatavilla tiettyjen viitteiden ansiosta".

Kirjasta on muokattu elokuvakäsikirjoitus, josta Gilles Paquet-Brenner on ohjannut elokuvan *[[Väärän vänkyrä talo (vuoden 2017 elokuva)|Väärän vänkyrä talo]]* (2017).

## Lähteet
Al-Nasrin pidätyskeskus

**Al-Nasrin pidätyskeskus** on Libyan Zawijassa, lähellä pääkaupunki Tripolia sijaitseva maahanmuuttajia varten suunnattu pidätyskeskus. Libyan rannikkovartiosto vangitsee pidätyskeskukseen Välimerestä pelastamiaan pakolaisia ja muita siirtolaisia. Keskuksen johtajana toimii Fathi al-Far.

Huhtikuussa 2016 keskuksessa arvioitiin olevan 1200 ihmistä pidätettynä. He olivat pääasiassa lähteneet Saharan eteläpuolisista valtioista Eurooppaan, mutta joutuneet Libyan rannikkovartioston kiinniottamiksi Välimerellä. Keskukseen vangituista kahdeksan oli naisia, loput miehiä ja lisäksi siellä pidettiin kahta lasta.

## Johto
Al-Nasrin pidätyskeskuksen perusti ihmisiä ja öljyä salakuljettava sotilasryhmittymä, Mohammad Koshlafin johtama Al-Nasr -prikaatti. Al-Nasr -prikaatilla on yhteyksiä Libyan rannikkovartiostoon. Maaliskuussa 2016 pidätyskeskus siirrettiin nimellisesti EU:n tukeman Libyan hallituksen ylläpitämäksi ja *Laitonta muuttoliikettä torjuvan viraston (DCIM)* valvontaan. Siirtolaisten ja rannikkovartijoiden mukaan sitä johtivat kesällä 2017 todellisuudessa yhä prikaatti ja sen heimolaiset.

## Julma kohtelu ja tapot
1. huhtikuuta 2016 osa vangeista yritti paeta pidätyskeskuksesta. Yrityksen aikana ja sen jälkeen vartijat ampuivat neljä ihmistä kuoliaiksi ja 20 vangittua sekä yksi vartija loukkaantuivat. Vuonna 2016 olot pidätyskeskuksessa olivat YK:n mukaan epäinhimilliset: keskus oli liian täysi, ruoasta oli pulaa, myös muista perustarvikkeista oli puutetta, eikä ihmisille tarjottu terveydenhuoltoa.

Vuonna 2017 keskuksessa oli kahden vuoden sisällä on kuollut kaksi ihmistä, koska he eivät ole saaneet tarvittavaa hoitoa. Vartijat pahoinpitelivät ihmisiä. Vangitut joutuivat nukkumaan ja syömään lattialla, joka oli likainen. Keskuksen johtajan mukaan pidätyskeskuksessa oli patjoja nukkumista varten, mutta ne oli poistettu rangaistuksena tappelemisesta. Lounaakseen vangit saivat ainoastaan leipää ja päivälliseksi makaroonia.

YK:n kesäkuussa 2017 julkaistun raportin mukaan pidätyskeskuksessa myydään ihmisiä salakuljettajille.

## Katso myös
* Välimeren pakolaiset
* Libyan sisällissota 2011
* Euroopan pakolaiskriisi 2014–

## Lähteet
Tropic

**Tropic** on Eckes-Granini Finlandin valmistama mehujuoma. Tropicia myydään täysmehuna omenan ja appelsiinin makuisena sekä juomatiivisteenä mansikka-mustikan ja appelsiini-mangon makuisena. Täysmehut ovat säilöntä- ja lisäaineettomia ja makeuttamattomia. 
## Lähteet
Kalajärven koulu

**Kalajärven koulu** on Pohjois-Espoossa sijaitseva peruskoulu. Koulussa on luokat 1–9. Esiopetus ja päivähoito ovat Kalajärven päiväkodin vastuulla. Lukuvuonna 2025–2026 koulussa on noin 400 oppilasta. Koulun rehtori on  Anne Leppäkoski.

Vuonna 1971 valmistuneen Kalajärven koulun on alun perin suunnitellut arkkitehti Osmo Sipari. Sitä laajennettiin vuonna 1998.

## Lähteet

## Aiheesta muualla
* Koulun kotisivut
Pete Rock & CL Smooth

**Pete Rock & CL Smooth** on yhdysvaltalainen hip hop -duo, jonka muodostavat tuottaja Pete Rock ja rap-artisti CL Smooth. Heidän ensimmäinen julkaisunsa oli vuonna 1991 ilmestynyt EP-levy *[[All Souled Out]]*. Seuraavana vuonna he julkaisivat debyyttialbuminsa *[[Mecca and the Soul Brother]]*. Vuonna 1994 duon toinen albumi *[[The Main Ingredient]]* julkaistiin.

## Diskografia

### Albumit
* *[[Mecca and the Soul Brother]]* (1992)
* *[[The Main Ingredient]]* (1994)

### EP:t
* *[[All Souled Out]]* (1991)

## Lähteet
Shōwa-kausi

**Shōwa-kausi** (昭和) oli aikakausi Japanin historiassa 25. joulukuuta 1926 – 7. tammikuuta 1989. Aikakausi sijoittuu keisari Hirohiton valtakaudelle. Shōwa-kautta edelsi Taishō-kausi ja seurasi Heisei-kausi. 

Vuosia 1926–1945, Hirohiton valtaannoususta toisen maailmansodan loppuun jatkunutta ajanjaksoa, kutsutaan *varhaiseksi Shōwa-kaudeksi*. Ajanjaksoa leimasivat totalitarismi ja Japanin aggressio Itä-Aasiassa, muun muassa Kiinassa, sekä Japanin tappio toisessa maailmansodassa. Varhaiselle Shōwa-kaudelle ajoittui myös 1930-luvun lama, jonka vaikutukset olivat erityisen vakavat myös Japanissa. *Myöhemmällä Shōwa-kaudella* 1945–1989 Japani oli perustuslaillinen monarkia, eikä keisarilla enää ollut aikaisempaa jumalallista asemaa. Sodan jälkeiset vuodet olivat Japanissa suurta nousukautta.
Alessia Cara

**Alessia Caracciolo** (s. 11. heinäkuuta 1996 Brampton, Ontario, Kanada), tunnetaan paremmin taiteilijanimellään **Alessia Cara**, on kanadalainen laulaja-lauluntekijä. Hän esitti aluksi muiden artistien cover-kappaleita omalla YouTube-kanavallaan, ja allekirjoitti levytyssopimuksen Def Jam Recordings -yhtiön kanssa vuonna 2015. Hänen debyyttisinglestään ”Here” tuli yllätyshitti sekä Kanadassa että Yhdysvalloissa, jossa se sijoittui viidenneksi. Cara voitti parhaan uuden artistin Grammy-palkinnon vuonna 2018.

Cara julkaisi debyyttialbuminsa *Know-It-All* vuonna 2015. Albumilta kolmantena julkaistu single ”Scars to Your Beautiful” nousi Billboard Hot 100 -listan sijalle 8. Vuonna 2017 Cara teki yhteistyössä Zeddin kanssa kappaleen ”Stay” ja oli myös mukana rap-artisti Logicin kappaleella ”1-800-273-8255”. Molemmista tuli listahittejä, päästen Yhdysvalloissa sijoille 7 ja 3. 

Vuonna 2016 julkaistiin Caran virallinen single ”How Far I’ll Go” Disneyn elokuvasta *[[Vaiana]]*.

Caran musiikillisiin esikuviin kuuluvat Lauryn Hill, Amy Winehouse, Pink, Fergie, Drake ja Ed Sheeran.

## Tausta
Cara syntyi Bramptonissa, Ontariossa italialaisille vanhemmille. Lapsena hän harrasti teatteria sekä runojen kirjoittamista. 13-vuotiaana Cara alkoi tehdä cover-videoita muiden artistien kappaleista YouTube-verkkopalveluun. Ennen levytyssopimusta hän esiintyi useilla radiokanavilla.

## Diskografia
### EP:t
* *Four Pink Walls* (2015)

### Albumit
* *[[Know-It-All]]* (2015)
* *[[The Pains of Growing]]* (2018)

### Singlet
* ”Here” (2015)
* ”Wild Things” (2016)
* ”Scars to Your Beautiful” (2016)
* ”How Far I’ll Go” (2016)
* ”Stay” (Zeddin kanssa, 2017)
* ”Growing Pains” (2018)
* ”Trust My Lonely” (2018)
* ”Out of Love” (2019)
*”Ready” (2019)
*”Rooting For You” (2019)
*”OKAY OKAY” (2019)
*”October” (2019)

### Vierailevana artistina

* ”Wild” (Troye Sivan, 2016)
* ”1-800-273-8255” (Logic feat. Khalid, 2017)
* ”Let Me Down Slowly” (Alec Benjamin, 2019)

## Lähteet
Peribolos

**Peribolos** (, ”ympärysmuuri”, ”aitaus”, ”aidattu alue”) oli antiikin kreikkalaisessa arkkitehtuurissa ympärysmuuri, joka ympäröi temenoksen eli temppeli- tai pyhäkköalueen. Näin peribolos voi olla myös temenoksen synonyymi. Peribolos-muurissa saattoi olla propylon eli monumentaalisisäänkäynti, ja siihen saattoi yhdistyä pyhäkköaluetta reunustaneita stoia eli pylväshalleja.


Temple of Apollo Aigletes on Anafi, Peribolos, 176295.jpg|Anafen Apollon Aigleteen temppelin peribolos-muuria.
Peribolos entrance Kalaureia.jpg|Kalaureian Poseidonin temppelin periboloksen sisäänkäynti.
Olympia 01.jpg|Olympian temenos-aluetta eli Altista, etualalla peribolos-muurin jäänteet.
Plutonion, Eleusis (15489271319).jpg|Pieni peribolos-muuri Eleusiin Plutonionin ympärillä.


## Lähteet
Temenos (rakennelma)

**Temenos** (, mon. ), myös **hieron** (), oli antiikin Kreikassa jollekin jumalalle tai heerokselle pyhitetty ja erotettu maa-alue, kuten pyhäkköalue.

Temenos oli yleensä merkitty esimerkiksi piirtokirjoituksin varustetuilla rajakivillä tai aidattu peribolos-muurilla. Siksi temenos esiintyy joskus myös periboloksen synonyyminä. Temenos-alue saattoi olla suurikokoinen, kuten Delfoin ja Olympian (*Altis*) temenos-alueet, jotka oli aidattu muurilla, tai vain pieni pyhäkkö. Roomalaisessa käytössä samanlaista rajattua pyhää aluetta merkitsi *[[templum]]*.

Temenoksen sisäpuolella saattoi sijaita yksi tai useampia temppeleitä, pyhäkköjä ja/tai alttareita. Temenos-alueilla oli usein myös votiivilahjoja ja aarrekammioita. Monia temenoksia pidettiin alun perin jonkun myyttisen tapahtuman paikkana tai heeroksen hautapaikkana. Mikäli temenos oli aidattu muurilla, alueelle johti usein vain yksi (pää)sisäänkäynti, jonka kautta tulijat puhdistautuivat lähteessä tai vesialtaassa. Sisään saivat astua vain näin puhdistautuneet. Temenosten sisäpuolella ei saanut suorittaa epäpuhtaina pidettyjä toimituksia; siksi niissä ei saanut syntyä, kuolla, suorittaa hautauksia tai olla sukupuoliyhteydessä.


Greece-0829 (2216557332).jpg|Apollonin temenos-aluetta Delfoissa.
Temenos of Artemidoros, Doric Thera, 0503233.jpg|Artemidoroksen temenos, Thera.
Olympia 01.jpg|Olympian temenos-aluetta eli Altista, etualalla peribolos-muurin ja taustalla Zeuksen temppelin rauniot.


## Lähteet
MustRead

**MustRead** on suomalainen maksullinen digimedia, joka käsittelee politiikkaa ja yhteiskuntaa. Lokakuussa 2017 julkaisutoimintansa aloittaneen *MustReadin* pääasiallinen kohderyhmä ovat Suomen keskeisimmät päättäjät ja vaikuttajat sekä muut yhteiskunnallisista asioista kiinnostuneet henkilöt. Median missio on, "että Suomi tekisi maailman parhaat päätökset".

*MustReadin* ansaintamalli perustuu kaupallisiin yhteistyösisältöihin ja tilauksiin. Lehdellä on sekä yksityis- että institutionaalisia tilaajia. Kaupalliset yhteistyösisällöt tarkoittavat maksettuja artikkeleita, jotka tehdään yhteistyössä asiakkaiden kanssa. Lehden verkkosivuilla kaupallinen aineisto erotetaan journalistisesta aineistosta Julkisen sanan neuvoston lausuman mukaisesti maininnalla "kaupallinen yhteistyö + yrityksen nimi”. Kaupallisia yhteistyösisältöjä ja journalismia tekevät *MustReadissa* eri henkilöt.

*MustReadin* perustivat syksyllä 2017 kymmenkunta suomalaista journalistia, tutkijaa, ekonomistia ja liikkeenjohdon ammattilaista. Päätoimittajaksi valittiin Heidi Hammarsten. Vuosina 2018–2022 päätoimittajana työskenteli Anne Moilanen. Heidän lisäkseen perustajajoukkoon kuului muitakin mediasta tunnettuja henkilöitä, kuten Turun yliopiston politiikan tutkija Erkka Railo ja ajatuspaja Liberan johdosta *MustReadiin* siirtynyt ekonomisti Heikki Pursiainen.

*MustRead* on tekijöidensä omistama. Mediaa kustantaa Toinen Aatos Oy. Sen osakkaina oli alkuvaiheessa kahdeksan työntekijää. Työntekijöitä oli perustettaessa yhteensä 11. Lehti julkaisee uutta sisältöä päivittäin. Toimitus sijaitsee Helsingissä.

Julkaisun ansaintamallia on arvostellut ainakin Syksy Räsänen. Syksyllä 2021 avattu MustRead Akatemia julkaisee lukijoille ilmaisia juttuja.
Helsingin yliopisto ja viisi muuta yliopistoa on tehnyt sopimuksen MustRead Akatemian kanssa, ja ne kannustavat tutkijoita kirjoittamaan sinne. *MustRead* on pyytänyt tutkijoita kirjoittamaan ilmaiseksi. Lisäksi yliopisto tukee julkaisua salatulla summalla.

*MustRead* on poliittisesti sitoutumaton ja Julkisen sanan neuvoston (JSN) jäsen.

## Lähteet

## Aiheesta muualla
*MustRead
Dodonan teatteri

**Dodonan teatteri** oli antiikin aikainen kreikkalainen teatteri Dodonassa Kreikassa. Sen rauniot sijaitsevat Dodonan arkeologisella alueella Dodónin kunnassa. Teatterirakennus oli yksi kreikkalaisen maailman suurimpia ja samaa kokoluokkaa Epidauroksen teatterin kanssa.

## Historia

Dodonan teatteri rakennettiin hellenistisellä kaudella 200-luvun eaa. alkupuolella Epeiroksen kuningas Pyrrhoksen aikana ja toimeksiannosta. Sitä käytettiin erityisesti Dodonan Zeukselle omistetuissa Naïan kisoissa, jotka järjestettiin joka neljäs vuosi. Teatterirakennus tuhoutui aitolialaisten hyökkäyksessä vuonna 219 eaa. Tämän jälkeen se rakennettiin uudestaan kokonaan kivisenä. Teatteri tuhoutui uudelleen roomalaisten hyökkäyksessä vuonna 167 eaa. Roomalaisella kaudella keisari Augustuksen aikana teatteri muutettiin roomalaisille gladiaattori- ja eläintaistelunäytöksille soveltuvaksi areenaksi.

Teatterin rauniot kunnostettiin vuosina 1961–1975. Nykyisin teatteri on Dodonan parhaiten säilyneitä rakennuksia, ja sitä käytetään jälleen teatteri- ja musiikkiesityksiin.

## Rakennus

Teatteri oli rakennettu Dodonan akropoliin eli linnoituskukkulan etelärinteeseen Zeuksen pyhäkköalueen länsipuolelle. Se oli tyypillinen kreikkalainen puolikaarenmuotoinen teatterirakennus, jonka keskellä oli pyöreä orkhestra. Koko rakennuksen korkeus oli noin 22 metriä, ja se oli tuettu itä- ja länsipuolilta korkeilla muureilla, jotka ovat säilyneet hyvin. Orkhestran halkaisija oli noin 19 metriä ja skene- eli näyttämörakennuksen leveys noin 31 metriä. Teatterin katsomo oli jaettu poikkikäytävillä osiin, joista alimmassa oli 21, keskimmäisessä 16 ja ylimmässä 21 penkkiriviä. Pystysuuntaiset porraskäytävät jakoivat alimmat osat yhdeksään ja ylimmän osan 18 lohkoon. Katsomoon mahtui noin – henkeä, mikä tekee siitä yhden kreikkalaisen maailman suurimmista teattereista.

Teatterin itäkulmauksessa oli papiston käytössä ollut rakennus. Dodonan stadion sijaitsi heti teatterin eteläpuolella.

## Lähteet

## Aiheesta muualla
Kääntöpiste

**Kääntöpiste** on vuonna 2018 ensi-iltansa saanut draamaelokuva, jonka on ohjannut ja käsikirjoittanut Simo Halinen. Elokuvaa kuvattiin Oulussa ja Helsingissä alkuvuodesta 2017, ja se sai ensi-iltansa elokuvateattereissa 2. maaliskuuta 2018, joissa se sai yhteensä 4 720 katsojaa.

## Juoni
Lapsesta asti paperittomana Eurooppaa kiertänyt angolalainen Francis astuu Helsingissä yöjunaan kohti pohjoista. Samaan hyttiin osuvat maailmaa kiertänyt ja elämän kovettama kuntosaliyrittäjä Jere, mukanaan steroidilasti, ja hoitolaitoksesta karannut ja psyykkisesti epävakaa Aleksi, salamatkustajana matkalla Ouluun tapaamaan tytärtään tämän äidin Veran vastusteluista huolimatta. Väärinkäsityksistä ja Aleksin harhoista aiheutuvan välienselvittelyjen yhteydessä Aleksi vahingossa kuolee ja Oulussa Francis ja Jere piilottavat ruumiin. Vera tutustuu miehiin osin sattumalta, tietämättä heidän yhteyttään kadonneeseen Aleksiin.

## Näyttelijät

## Vastaanotto
*Kääntöpiste* toi tuotantoryhmälleen neljä Jussi-palkintoehdokkuutta: kuvauksesta, leikkauksesta, äänisuunnittelusta ja puvustuksesta. Film-O-Holic.com-elokuvasivustolla Juha Rosenqvist ylisti elokuvaa suomalaiselokuvaksi poikkeuksellisen hyvin käsikirjoitetuksi ja myös toteutukseltaan hiotuksi ja eheäksi. *Helsingin Sanomien* Tuomo Yrttiahon mielestä elokuvassa elämän arvaamattomuus sotkee hyvätkin tarkoitukset: kukaan päähenkilöistä ei ole paha, mutta silti pahoja asioita tapahtuu suurempien voimien vaikutuksesta. Hänestä itse tarina ei oikein imaise mukaansa, mutta tiheä tunnelma säilyy ja pääosakolmikko näyttelee valtaosin englannin kielellä hyvin yhteen.

## Arvosteluja

## Lähteet
Zeuksen temppeli (Dodona)

**Zeuksen temppeli** eli ”Pyhä talo” () oli antiikin aikainen Zeus Naïokselle omistettu kreikkalainen temppeli ja siihen liittynyt pyhäkkökokonaisuus Dodonassa Kreikassa. Se oli paikka, jossa Dodonan oraakkeli toimi. Temppelin rauniot sijaitsevat Dodonan arkeologisella alueella Dodónin kunnassa.

## Rakennusvaiheet

**Vaihe I**

Zeuksen temppeli sijaitsi Dodonan pyhäkköalueen keskellä. Kultti sijoittui pitkään ulkotiloihin vailla kiinteitä rakennuksia, ja sen keskiössä oli pyhä tammi. Pausaniaan mukaan Dodonan tammi oli koko Kreikan vanhin puu Samoksella olleen Heran pajun (*lygos*) jälkeen. Tammea pidettiin Dodonan Zeuksen varsinaisena asuinpaikkana ja temppelinä.

Antiikin lähteiden mukaan puu oli ympäröity kolmijalkojen päällä olleilla padoilla, jotka oli asetettu niin lähekkäin, että yhden värinä laittoi myös muut värisemään. Syntyneitä ääniä, samoin kuin tammen lehvästön huminaa, käytettiin ennustamisessa (katso: Dodonan oraakkeli).

**Vaihe II**

Ensimmäinen varsinainen pyhäkkörakennelma ja temppeli rakennettiin paikalle klassisella kaudella 300-luvun eaa. alkupuolella. Tuolloin pyhäkkö koostui peribolos-muurilla ympäröidystä nelikulmaisesta temenoksesta. Pyhä tammi oli sen keskiössä ja toimi edelleen jumalan asuinpaikkana, ja sen ympärillä oli edelleen pronssipatoja. Yhdessä nurkassa oli pieni pronaoksesta ja naoksesta eli cellasta koostunut temppeli, jonka koko oli noin 4 × 6,5 metriä.

Paikalla oli myös kaksi pylvästä, joista toisen päällä oli pronssinen pata ja toisen päällä korkyralaisten lahjoittama poikaa esittänyt patsas, jolla oli kädessään pronssinen piiska. Piiska osui tuulessa pataan, mikä synnytti äänen.

**Vaihe III**

Hellenistisellä kaudella, Epeiroksen kuningas Pyrrhoksen aikana 200-luvun eaa. alkupuolella temenosta laajennettiin ja se ympäröitiin kolmelta sivulta joonialaista tyyliä edustaneilla stoilla eli pylväshalleilla, joihin oli sijoitettu Pyrrhoksen voittamiltaan roomalaisilta ottamia kilpiä. Aitolialaiset tuhosivat pyhäkön vuonna 219 eaa.

**Vaihe IV**

Vuoden 218 eaa. jälkeen, Makedonian Filippos V:n ja epeiroslaisten voitettua aitolialaiset, pyhäkkö rakennettiin uudestaan aitolialaisilta saadulla sotasaaliilla. Vanhan temppelin paikalle rakennettiin uusi prostylostemppeli, jonka julkisivussa oli neljä joonialaista pylvästä ja sisällä pronaos, naos ja adyton. Laajimmassa vaiheessaan suorakulmaisen pyhäkön koko oli noin 20,8 × 19,2 metriä. Pyhä tammi oli edelleen osana temenosaluetta, nyt lähellä sen itäsivua, jonka puolella ei ollut stoaa. 

## Lähteet

## Aiheesta muualla
Tal Flicker

**Tal Flicker** (s. 28. toukokuuta 1992) on israelilainen judon EM- ja MM-mitalisti. Hän on kilpaillut 66&nbsp;kg:n painoluokassa vuodesta 2011 lähtien, ja oli vuosina 2017–2018 sarjan maailmanlistalla ensimmäisenä. 

Flicker saavutti painoluokkansa pronssia Budapestin MM-kilpailuissa 2017 ja Tel Avivin EM-kilpailuissa 2018. Bakun MM-kilpailuissa 2018 hän oli viides. Hän saavutti hopeaa Prahan EM-kilpailuissa 2020 hävittyään loppuottelussa azerbaidžanilaiselle Orxan Səfəroville. Hän sai sekajoukkuekilpailuissa MM-pronssia Taškentissa 2022.

Hän voitti Bakun ja Abu Dhabin Grand Slam -turnaukset 2017 sekä Grand Prix -kilpailut Cancúnissa 2017, Zagrebissa 2018 ja Tbilisissä 2019. Hän on sijoittunut Grand Prix -kilpailuissa lisäksi viisi kertaa kolmanneksi. Grand Slameissa hän on ollut kahdesti kolmas. Hän on voittanut maailmancupiin kuuluneet European Open -kilpailut Bukarestissa 2013, Roomassa 2015 ja Lissabonissa 2017. Hän on sijoittunut maailmancupin kilpailuissa lisäksi kolme kertaa kolmanneksi.

Flicker on voittanut aikuisten sarjassa neljä Israelin-mestaruutta.

## Lähteet
Luettelo Akaan julkisista taideteoksista ja muistomerkeistä

**Luettelo Akaan julkisista taideteoksista ja muistomerkeistä** sisältää Akaan kaupungissa olevat pysyvät patsaat, muistomerkit ja muistolaatat. Akaan kaupunki muodostettiin vuonna 2007 Toijalan kaupungista ja Viialan kunnasta, vuonna 2011 mukaan liittyi Kylmäkosken kunta. Sen edeltäjänä oli vuoteen 1946 Akaan kunta. 

__TOC__
## Julkiset taideteokset, muistomerkit ja muistolaatat

## Julkisilta paikoilta poistetut ja tuhoutuneet teokset

## Huomautukset

## Lähteet
* 
* 

### Viitteet
Luettelo Haminan julkisista taideteoksista ja muistomerkeistä

**Luettelo Haminan julkisista taideteoksista ja muistomerkeistä** sisältää Haminan kaupungissa olevat pysyvät patsaat, muistomerkit ja muistolaatat. Haminaan on liitetty Vehkalahden kunta.  

## Julkiset taideteokset ja muistomerkit

 Tässä luettelossa on 83 kohdetta.

## Muistolaatat

## Huomautukset

## Lähteet
* Etelä-Kymenlaakson karttapalvelu Haminan kartta
*  
* 
* 

### Viitteet

## Aiheesta muualla

*
Luettelo Heinolan julkisista taideteoksista ja muistomerkeistä

**Luettelo Heinolan julkisista taideteoksista ja muistomerkeistä** sisältää Heinolan kaupungissa olevat pysyvät patsaat, muistomerkit ja muistolaatat. Heinolaan on liitetty Heinolan maalaiskunta.

## Julkiset taideteokset, muistomerkit ja muistolaatat

## Lähteet
Luettelo Hollolan julkisista taideteoksista ja muistomerkeistä

**Luettelo Hollolan julkisista taideteoksista ja muistomerkeistä** sisältää Hollolan kunnassa olevat pysyvät patsaat, muistomerkit ja muistolaatat. Hämeenkoski (aik. Koski Hl.) liitettiin Hollolaan vuonna 2016.

__TOC__
## Julkiset taideteokset, muistomerkit ja muistolaatat

## Lähteet

* 
* 

### Viitteet
Luettelo Iisalmen julkisista taideteoksista ja muistomerkeistä

**Luettelo Iisalmen julkisista taideteoksista ja muistomerkeistä** sisältää Iisalmen kaupungissa olevat pysyvät patsaat, muistomerkit ja muistolaatat. Iisalmen maalaiskunta on liitetty Iisalmeen.  

## Julkiset taideteokset, muistomerkit ja muistolaatat

 Luettelossa on 47 kohdetta.

}
|
|
|
-->
|}

## Lähteet
* Iisalmen karttapalvelu

### Viitteet

## Aiheesta muualla
Luettelo Imatran julkisista taideteoksista ja muistomerkeistä

**Luettelo Imatran julkisista taideteoksista ja muistomerkeistä** sisältää Imatran kaupungissa olevat pysyvät patsaat, muistomerkit ja muistolaatat.

## Veistosvirta
Veistosvirta on kiviveistosten ketju, joka alkaa Imatran vanhan rautatiesillan läheltä ja etenee kaupungintalon ja kulttuurikeskus Virran takana Vuoksen rantapuistossa. Veistosvirran pystytys alkoi syksyllä 2021. Kokoelmassa oli kesällä 2024 esillä yhdeksän teosta. Kaikki teokset on tehty Imatralla järjestetyissä vuosittaisissa kansainvälisissä kiviveistossymposiumeissa. Lappeenrannan kaupunki sai vastineeksi Saimaan ammattikorkeakoulun järjestämien tapahtumien tuesta joka vuosi kaksi teosta.

## Julkiset taideteokset, muistomerkit ja muistolaatat

 Luettelossa on 66 kohdetta. 

## Lähteet
* Imatran karttapalvelu
* 
* 

### Viitteet

## Aiheesta muualla
Luettelo Kaarinan julkisista taideteoksista ja muistomerkeistä

**Luettelo Kaarinan julkisista taideteoksista ja muistomerkeistä** sisältää Kaarinan kaupungissa olevat pysyvät patsaat, muistomerkit ja muistolaatat. Kaarinaan on liitetty Kuusiston ja Piikkiön kunnat. Alueita Kaarinassa on liitetty Turkuun. 

__TOC__

## Julkiset taideteokset, muistomerkit ja muistolaatat

## Lähteet
* 

### Viitteet
Luettelo Jämsän julkisista taideteoksista ja muistomerkeistä

**Luettelo Jämsän julkisista taideteoksista ja muistomerkeistä** sisältää Jämsän kaupungissa olevat pysyvät patsaat, muistomerkit ja muistolaatat. Jämsään on liitetty Jämsänkosken kaupunki (johon liitettiin aiemmin Koskenpään kunta), Kuoreveden kunta ja osa Längelmäen kunnasta. 

__TOC__
## Julkiset taideteokset, muistomerkit ja muistolaatat

## Lähteet
*
### Viitteet

## Aiheesta muualla

*
Luettelo Kempeleen julkisista taideteoksista ja muistomerkeistä

**Luettelo Kempeleen julkisista taideteoksista ja muistomerkeistä** sisältää Kempeleen kunnassa olevat pysyvät patsaat, muistomerkit ja muistolaatat. 
__TOC__
## Julkiset taideteokset ja muistomerkit

## Lähteet

## Aiheesta muualla
Luettelo Kauhavan julkisista taideteoksista ja muistomerkeistä

**Luettelo Kauhavan julkisista taideteoksista ja muistomerkeistä** sisältää Kauhavan kaupungissa olevat pysyvät patsaat, muistomerkit ja muistolaatat. Kauhavaan on liitetty Alahärmän, Kortesjärven ja Ylihärmän kunnat.

## Julkiset taideteokset, muistomerkit ja muistolaatat

## Julkisilta paikoilta poistetut ja tuhoutuneet teokset

## Katso myös
* Artturi Leinonen, Jaakko Ikola, Matti Haudanmaa, Nikke Pärmi, Matti Holma
* Vaivaisukko
* Purmojärven kahakka
* Wiking-divisioona 

## Lähteet

## Aiheesta muualla
Luettelo Kokkolan julkisista taideteoksista ja muistomerkeistä

**Luettelo Kokkolan julkisista taideteoksista ja muistomerkeistä** sisältää Kokkolan kaupungissa olevat pysyvät patsaat, muistomerkit ja muistolaatat. Kokkolan kaupunkiin on liitetty Kaarlelan, Kälviän, Lohtajan ja Ullavan kunnat, lisäksi Kaarlelaan liitettiin aiemmin Öjan kunta.

__TOC__
## Julkiset taideteokset, muistomerkit ja muistolaatat

 Luettelossa on 108 teosta.

}
|?
|
|
-->
|}

## Julkisilta paikoilta poistetut ja tuhoutuneet teokset

## Lähteet
* 
* Kokkolan karttapalvelu 

### Viitteet

## Aiheesta muualla
Luettelo Kouvolan julkisista taideteoksista ja muistomerkeistä

**Luettelo Kouvolan julkisista taideteoksista ja muistomerkeistä** sisältää Kouvolan kaupungissa olevat pysyvät patsaat, muistomerkit ja muistolaatat. Kouvolaan on vuonna 2009 yhdistetty Anjalankoski, Kuusankoski, Elimäki, Jaala ja Valkeala. Näistä Anjalankoski muodostettiin aiemmista Anjalan ja Sippolan kunnista.

## Julkiset taideteokset ja muistomerkit
 Alue-sarakkeessa on entisten kuntien nimet: Anjala, Kuusankoski, Elimäki, Jaala, Sippola ja Valkeala ja nykyinen kaupunginosa, tarvittaessa tarkennettuna. Tässä luettelossa on 189 kohdetta.

}
|
|
|
-->
|}

## Muistolaatat

## Muut muistomerkit
Kouvolassa on kaksi muistomerkkiveturia, jotka molemmat ovat höyryvetureita mallia ”Pikku-Jumbo” eli Tk3. Kauppakeskus Veturin pysäköintialueella vitriinissä on kunnostettu veturi numero 1154. Kouvolan rautatieasemalla 1-raiteen vieressä oli vuodesta 1970 lähtien ”Pikku-Jumbo”, numero 859. Kouvolalaisten Ruuhveltiksi nimeämää veturia kunnostettiin viimeksi vuonna 2019 talkootöinä. Se siirrettiin kesäkuussa 2022 Pilkepuistoon ja tulee saamaan myöhemmin suojaavan katoksen.

Molemmat muistomerkkiveturit ovat luettelossa Suomen muistomerkkivetureista.

## Huomautuksia

## Lähteet
* 
* Kouvolan karttapalvelu

### Viitteet

## Aiheesta muualla

*
* *Kouvolan patsaita ja muistomerkkejä*; Kouvola-Seura 2013;
Luettelo Kurikan julkisista taideteoksista ja muistomerkeistä

**Luettelo Kurikan julkisista taideteoksista ja muistomerkeistä** sisältää Kurikan kaupungissa olevat pysyvät patsaat, muistomerkit ja muistolaatat. 
Kurikkaan on liitetty Jurvan ja Jalasjärven kunnat.

__TOC__

## Julkiset taideteokset, muistomerkit ja muistolaatat

Alue-sarakkeessa on entisten kuntien nimiä Kurikka, Jurva ja Jalasjärvi sekä näiden alla kyliä.

## Huomautukset

## Lähteet

## Aiheesta muualla
Luettelo Laukaan julkisista taideteoksista ja muistomerkeistä

**Luettelo Laukaan julkisista taideteoksista ja muistomerkeistä** sisältää Laukaan kunnassa olevat pysyvät patsaat, muistomerkit ja muistolaatat. 

__TOC__
## Julkiset taideteokset, muistomerkit ja muistolaatat

}
|
|
|
-->
|}

## Lähteet
Luettelo Liedon julkisista taideteoksista ja muistomerkeistä

**Luettelo Liedon julkisista taideteoksista ja muistomerkeistä** sisältää Liedon kaupungissa olevat pysyvät patsaat, muistomerkit ja muistolaatat. Lietoon on liitetty Tarvasjoen kunta.  

__TOC__
## Julkiset taideteokset, muistomerkit ja muistolaatat

## Lähteet

## Aiheesta muualla
Luettelo Mustasaaren julkisista taideteoksista ja muistomerkeistä

**Luettelo Mustasaaren julkisista taideteoksista ja muistomerkeistä** sisältää Mustasaaren kunnassa olevat pysyvät patsaat, muistomerkit ja muistolaatat. Mustasaareen on liitetty Sulvan, Koivulahden, Raippaluodon ja Björköbyn kunnat.

__TOC__
## Julkiset taideteokset, muistomerkit ja muistolaatat

## Katso myös
* Koivulahden lento-onnettomuus
* Jääkärietappi

## Lähteet
* 

### Viitteet

## Aiheesta muualla
Luettelo Naantalin julkisista taideteoksista ja muistomerkeistä

**Luettelo Naantalin julkisista taideteoksista ja muistomerkeistä** sisältää Naantalin kaupungissa olevat pysyvät patsaat, muistomerkit ja muistolaatat. Naantaliin on liitetty Naantalin maalaiskunta, Merimasku, Velkua ja Rymättylä. 

__TOC__
## Julkiset taideteokset, muistomerkit ja muistolaatat

## Lähteet
*
*

### Viitteet
Luettelo Pieksämäen julkisista taideteoksista ja muistomerkeistä

**Luettelo Pieksämäen julkisista taideteoksista ja muistomerkeistä** sisältää Pieksämäen kaupungissa olevat pysyvät patsaat, muistomerkit ja muistolaatat. Pieksämäkeen on liitetty Pieksänmaan kunta, joka syntyi, kun Pieksämäen maalaiskunta sekä Jäppilän ja Virtasalmen kunnat yhdistyivät.

__TOC__
## Julkiset taideteokset, muistomerkit ja muistolaatat

## Lähteet
* 

### Viitteet
Luettelo Paraisten julkisista taideteoksista ja muistomerkeistä

**Luettelo Paraisten julkisista taideteoksista ja muistomerkeistä** sisältää Paraisten kaupungissa olevat pysyvät patsaat, muistomerkit ja muistolaatat. Paraisiin kuuluvia entisiä kuntia ovat Paraisten maalaiskunta, Nauvo, Korppoo, Houtskari ja Iniö. 
__TOC__
## Julkiset taideteokset, muistomerkit ja muistolaatat

## Lähteet
*
### Viitteet

## Aiheesta muualla

* Näe ja koe - Visit Parainen
Konnektivismi

**Konnektivismi** on George Siemensin ja Stephen Downesin vuodesta 2005 kehittelemä oppimisteoria, joka perustuu sosiaalikontruktivistiseen näkemykseen oppimisesta, joka tapahtuu verkkoympäristössä. Oppiminen on elinikäistä ja se tapahtuu osana sosiaalista verkostoa. Siemensin ja Downesin mukaan kaikki tieto on jakautunut verkostoihin ja kun tiedon solmukohdat kytkeytyvät toisiinsa, tapahtuu oppimista. Solmukohdat voi olla mitä tahansa internetin yhteen kytkemiä, esimerkiksi blogeja, Twitter, keskusteluja, foorumiviestejä, YouTube videoita tms.

Keskeisintä toimintaa on oppimisverkostojen (PLN, personal learning network) rakentaminen ja erilaisiin tiedon virtoihin kytkeytyminen. Nykypäivänä jotkut tieteenalat muuttuvat nopeasti ja kehittyminen vaatii enemmän kykyä pysyä ajan tasalla. Vielä 60- luvulla tiedon uusiutuminen kesti 12 – 15 vuotta, kun nykypäivänä vanha tieto voidaan korvata uudella jo 6- 18 kuukaudessa.

Näkemysten moninaisuus verkostossa luo hyvän perustan oppimiselle, keskeistä on kytkentöjen ylläpitäminen ja hoivaaminen. Tämä tukee elinikäistä oppimista. Kyky nähdä kytkentöjä ajatusten, käsitteiden ja tutkimusalojen välillä on ydintaito.

Oppimisen kannalta tärkeitä asioita on jakaa omia tuotoksia verkossa, näin ihmiset sekä oppivat että opettavat toisiaan verkossa. Myös verkossa voidaan ”sulkeutua seinien sisään”, mikäli juurtuneita ajattelutapoja ei kyseenalaisteta. Olennaista onkin ihmisten välinen vuorovaikutus.

Opettajan rooli on nykypäivänä enemmänkin ohjata opiskelijoita ottamaan asioista itse selvää omia verkostojaan hyödyntäen. Opettajan tehtäväksi jää ohjata opiskelijat oikeiden verkostojen ääreen, jotta opiskelijat oppivat löytämään hakemansa tiedon luotettavista lähteistä. Oman alan asiantuntijoita kannattaa seurata esim. Twitterissä, jossa asiantuntijat jakavat esimerkiksi viimeisintä tutkittua tietoa.

## Aiheesta muualla
* http://oppimateriaalit.jamk.fi/oppimiskasitykset/oppimiskasitykset/konstruktivistinen-oppiminen/ 
* https://sometek.fi/verkostojen-aikakausi-konnektivismi-ja-kytkeytynyt-oppiminen/